CELEX: C2006/074/53
Language: fi
Date: 2006-03-25 00:00:00
Title: Asia T-5/06: Kanne  9.1.2006  — Tanska v. komissio

25.3.2006   
            
            
               FI
            
            
               Euroopan unionin virallinen lehti
            
            
               C 74/28
            
         Kanne 9.1.2006 — Tanska v. komissio
   (Asia T-5/06)
   (2006/C 74/53)
   Oikeudenkäyntikieli: tanska
   Asianosaiset
   
      Kantaja: Tanskan kuningaskunta (Kööpenhamina, Tanska) (asiamies: Jørgen Molde)
   
      Vastaaja: Euroopan yhteisöjen komissio
   Vaatimukset
   
               —
            
            
               tiettyjen vaarallisten aineiden käytön rajoittamisesta sähkö- ja elektroniikkalaitteissa annetun Euroopan parlamentin ja neuvoston direktiivin 2002/95/EY liitteen muuttamisesta sen mukauttamiseksi tekniikan kehitykseen 13 päivänä lokakuuta 2005 tehty komission päätös 2005/717/EY (1) on kumottava sikäli kuin on kyse liitteen 1 ja 2 kohdasta, jotka koskevat 10-BDE:tä polymeerisissä käyttötarkoituksissa
            
         
               —
            
            
               komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Riidanalaisella päätöksellä komissio jätti aineen 10-BDE polymeerisissä käyttötarkoituksissa tiettyjen vaarallisten aineiden käytön rajoittamisesta sähkö- ja elektroniikkalaitteissa 27 päivänä tammikuuta 2003 annetussa Euroopan parlamentin ja neuvoston direktiivissä 2002/95/EY (jäljempänä perusdirektiivi) (2) olevan kiellon ulkopuolelle.
   Tanskan hallitus väittää, että riidanalainen päätös on oikeudellisesti virheellinen, koska 10-BDE polymeerisissä käyttötarkoituksissa on jätetty perusdirektiivissä olevan kiellon ulkopuolelle siinä säädettyjen edellytysten vastaisesti, sillä
   
               —
            
            
               tämä ei ole tarpeen tieteen ja tekniikan kehityksen valossa
            
         
               —
            
            
               komissio ei jättänyt kiellon ulkopuolelle aineen erityissovellusta, vaan jätti käytännössä yleisesti kaikki aineen polymeeriset käyttötarkoitukset kiellon ulkopuolelle
            
         
               —
            
            
               komissio jätti osoittamatta, että mahdollisuutta korvata tai poistaa 10-BDE polymeerisissä käyttötarkoituksissa ei ole olemassa, vaikka näin Tanskan hallituksen mukaan on
            
         
               —
            
            
               komissio ei punninnut millään tavoin sitä, olisivatko korvaamisesta aiheutuvat kielteiset vaikutukset ympäristölle, terveydelle ja/tai kuluttajansuojalle suuremmat kuin mahdolliset edut ympäristölle, terveydelle ja/tai kuluttajansuojalle.
            
         Tanskan hallitus väittää myös, että komissio antoi painoarvoa lainvastaiselle kriteerille eli kiellon ulkopuolelle jätetyn 10-BDE:n yleiselle riskiarvioinnille ja että päätöstä rasittaa perustavanlaatuinen muotovirhe, koska komissio ei esittänyt riittäviä syitä sille, miksi se katsoi, että edellytykset sille, että 10-BDE polymeerisissä käyttötarkoituksissa voitiin jättää perusdirektiivin kiellon ulkopuolelle, olivat täyttyneet.
   
      (1)  EUVL L 271, s. 48.
   
      (2)  EYVL L 37, s. 19.